b'\n_START_ARTICLE_\nSuvi-illan maraton\n_START_PARAGRAPH_\nSuvi-illan maraton on Helsinki City Marathonin j\xc3\xa4lkeen Suomen toiseksi suurin maratonin sis\xc3\xa4lt\xc3\xa4v\xc3\xa4 juoksutapahtuma yhdess\xc3\xa4 Paavo Nurmi Marathonin kanssa. Tapahtuman vuosittainen kokonaisosallistujam\xc3\xa4\xc3\xa4r\xc3\xa4 on tasoittunut noin 2000 osallistujaan, joista maratonille ilmoittautuneita noin kymmenesosa._NEWLINE_Suvi-ilta on perinteisesti j\xc3\xa4rjestetty viikko ennen juhannusta. Kilpailun j\xc3\xa4rjest\xc3\xa4j\xc3\xa4 on Forssan Salama._NEWLINE_Juoksulajeja on kolme: t\xc3\xa4ysimittainen maraton, puolimaraton ja kymppi. Rullaluistelijoille oli vuoteen 2012 asti tarjolla 40 ja 20\xc2\xa0km kilpailut, sauvoilla tai ilman. 2013 rullaluistelun tilalle tuli py\xc3\xb6r\xc3\xa4ily kahden matkan muodossa, 35\xc2\xa0km ja 95\xc2\xa0km. Yleisen kilpasarjan lis\xc3\xa4ksi kilpailut on jaettu ik\xc3\xa4luokkiin 40-vuotiaista yl\xc3\xb6sp\xc3\xa4in aina viiden vuoden v\xc3\xa4lein. Lis\xc3\xa4ksi lapsille ja varhaisnuorille (5\xe2\x80\x9313\xc2\xa0vuotiaille) on tarjolla oma 3\xc2\xa0km juoksu._NEWLINE_Kaikkien lajien startti- ja maalipaikka on Forssan urheilukent\xc3\xa4n l\xc3\xa4heisyydess\xc3\xa4. Juoksijat suuntaavat kohti Tammelaa, ja py\xc3\xb6r\xc3\xa4ilij\xc3\xa4t suuntaavat pohjoiseen, Koij\xc3\xa4rven kyl\xc3\xa4n suuntaan.'